Ljubljana, 21.2.2018

**ZAPISNIK**

13. seje UO Zbornice knjižnih založnikov in knjigotržcev, dne 12. februarja 2018 ob 14.00 uri, v prostorih GZS Dimičeva 13, sejna soba v 5. nadstropju.

Prisotni: Bojan Švigelj, Iva Premerl, Janez Miš, Franc Kelih, Tone Rode, Helena Kraljič, Zdravko Kafol

Odsotni: Maruša Kmet, Marko Ručigaj, Rudi Zaman

**Dnevni red:**

1. Pregled zapisnika 12. seje UO ZKZK
2. Tekst pobude za knjižno kampanjo (sklep 11. UO ZKZK)
3. Finančni obračun 33. SKS
4. Poletni knjižni sejem
5. Tema 6. tematske konference ZKZK
6. Zbor članov ZKZK 2017
7. Komisije (Schwentner, Kristina Brenkova, Najbolje oblikovana knjiga&stojnica)
8. Razno (GDPR)

Sejo je vodil predsednik UO ZKZK Bojan Švigelj, ugotovil je, da je seja sklepčna.

Ad. 1. Zapisnik 12. seje UO ZKZK je potrjen

Ad. 2. Tekst pobude za vsenacionalno knjižno kampanjo se sprejme v predloženi obliki, pošlje v morebiten sopodpis ostalim členom knjižne verige (rok petek) in v ponedeljek, 19.2. pošlje naslovnikom.

Ad. 3. UO ZKZK je obravnaval in sprejel finančni obračun 33. SKS. Upoštevati je potrebno, da partner CD prispeva velik, šestštevilčni, delež kot svoj vložek v obliki prostorov. Nadaljnja možnost izboljšanja finančnega rezultata je le v smeri sponzorstev in trženja sejma po vzoru tujih, ne pa v nadaljnjem zmanjševanju stroškov. Cena najema m2 razstavnega prostora se poveča za 2€.

Ad. 4. Direktor do naslednje seje pripravi poslovni model in finančno projekcijo variante CD, ker MOL ne dovoli postavitve šotora na javnih površinah.

Ad. 5. Direktor pripravi koncept letošnje konference v smeri položaja panoge v luči mednarodnih dobrih praks in predlogov za izboljšanje.

Ad. 6. Direktor in predsednik uskladita datum zbora 2017 v prvi polovici marca.

Ad. 7. Schwentnerjevi nagradi posvetimo eno od točk na eni od naslednjih sej UO. Za predsednika komisije za nagrado Kristine Brenkove ponovno imenujemo dr. Igorja Saksido (PeF) za dvoletno mandatno obdobje, brez možnosti podaljšanja. Za predsednika komisije za najbolje oblikovano knjigo&stojnico na SKS počakamo predloga iz ALUOja.

Ad. 8. Pravno službo GZS bo direktor ponovno opozoril na pomembnost lobiranja v smeri iskanja »življenjskih« rešitev zakona o varstvu osebnih podatkov.

Predsednik je poročal o udeležbi na generalni skupščini FEPa. Članstvo v FEPu prinaša ZKZK večje koristi kot v IPA.

Bojan Švigelj, predsednik UO ZKZK

Zapisal Zdravko Kafol